13 Azərbaycan vətəndaşının pozulmuş hüquqlarının bərpasına yardım göstərib – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\n13 Azərbaycan vətəndaşının pozulmuş hüquqlarının bərpasına yardım göstərib\nBeynəlxalq Miqrasiya Təşkilatı (BMqT) bu yaxınlarda Türkiyəyə qeyri-qanuni miqrasiya olunmuş 13 Azərbaycan vətəndaşının pozulmuş hüquqlarının bərpa edilməsinə yardım göstərib. Bunu cümə axşamı Bakıda keçirilən insan alveri qurbanlarına yardım və sosial reinteqrasiya modelinin inkişafına dair dördüncü regional müşavirədə çıxışında BMqT-nin Cənub Şərqi Avropa və Mərkəzi Asiya ölkələri üzrə regional direktoru Renate Held bildirib.\nOnun sözlərinə görə, buna ölkədə fəaliyyət göstərən QHT və vətəndaşlarla əlaqələr nəticəsində nail olunub.\n“Biz insan alveri sahəsində hökumət qurumları ilə, QHT-lərlə və vətəndaş cəmiyyəti ilə çox yüksək səviyyədə münasibət qurmuşuq. Bu fəaliyyət nəticəsində 540 nəfərədək insan alveri qurbanlarına yardım göstərilib”, – o deyib.\nHeld bildirib ki, Azərbaycanda insan alverinə qarşı mübarizədə fəaliyyət göstərdikləri 2000-ci ildən bəri 15 layihə həyata keçirilib. Bunların sırasında ABŞ Dövlət Departamenti, Avropa İttifaqı, İsveçrə Əməkdaşlıq və İnkişaf Agentliyi tərəfindən maliyələşdirilən layihələr də olub.


Dövlət fondları tərəfindən verilmiş biznes kreditlərinin restrukturizasiya imkanlarının yaradılması gözlənilir\n25 Aprel 2020 14:30\nDövlət fondlarının vəsaitləri hesabına verilmiş biznes təyinatlı kreditlərin restrukturizasiya imkanlarının yaradılması nəzərdə tutulur.\nBildirilir ki, pandemiyadan təsirlənmiş sahibkarların dəstəklənməsi istiqamətində İqtisadiyyat Nazirliyinin müəyyən etdiyi iqtisadiyyatın pandemiyadan təsirlənmiş sahələrində fəaliyyət göstərən özəl biznes subyektlərinə, o cümlədən sahibkarlıqla məşğul olan fiziki şəxslərə kredit təşkilatları tərəfindən verilmiş, cari il martın 1-nə keyfiyyəti qənaətbəxş olan və kredit faizləri dövlət tərəfindən subsidiyalaşdırılacaq kreditlərin restrukturizasiyasına imkan yaradılacaq. Banklar tərəfindən sahibkarların müraciəti və qarşılıqlı razılaşma əsasında bu kreditlərin müddəti artırıla bilər. Bu halda borcalanın maliyyə vəziyyətindən və kreditin restrukturizasiya edilməsindən asılı olmayaraq kreditin keyfiyyəti bu il sentyabrın 30-dək pisləşdirilməyəcək.\nEyni zamanda, cari il martın 1-nə keyfiyyəti qənaətbəxş olan və dövlət fondlarının vəsaitləri hesabına verilmiş biznes təyinatlı kreditlərin restrukturizasiya imkanlarının yaradılması nəzərdə tutulur. Bu tədbir nəticəsində Sahibkarlığın İnkişafı Fondunun vəsaitləri hesabına verilmiş 1 milyard manat həcmində biznes kreditləri üzrə 10 minədək iş adamının güzəştlərdən faydalanması üçün imkan yaranacaq.


“Bundan sonra qalib bir millətin qadını, anası kimi fəaliyyətimə davam edəcəm”\nÖtən gün Azərbaycan Türk Qadınlar Birliyinin (ATQB) və Azərbaycan Türkiyə Evinin (ATEV) sədri, “Azərittifaq” - Azərbaycan Mərkəzi Kooperativlər İttifaqı sədrinin birinci müavini Tənzilə Rüstəmxanlıya Azərbaycan Respublikası Prezidentinin Sərəncamı ilə təltif edildiyi “Şöhrət” ordeni təqdim olunub.\nQeyd edək ki, ölkə Prezidenti bununla bağlı ötən il dekabrın 30-da Sərəncam imzalamışdı. Sərəncamda bildirilirdi ki, Azərbaycan Respublikasının ictimai həyatında səmərəli fəaliyyətinə görə Tənzilə Yolçu qızı Rüstəmxanlı “Şöhrət” ordeni ilə təltif edilib.\nMəsələ ilə bağlı Tənzilə Rüstəmxanlı ilə telefon əlaqəsi saxlayıb, təəssüratlarını öyrəndik:\n- Tənzilə xanım, bir daha təltif olunmağınız münasibəti ilə sizi təbrik edir, daha böyük uğurlar diləyirik. Bu günə qədər bir çox ad və mükafatlara layiq görülmüsünüz. Onların arasında “Şöhrət” ordeninin sizin üçün hansı özəlliyi var?\n- Diqqətinizə görə çox təşəkkür edirəm. Artıq təltif olunmağım ilə bağlı çoxlu sayda təbriklər almışam.\nXatırladım ki, ötən ilin dekabr ayının 30-da cənab Prezidentimizin sərəncamı ilə “Şöhrət” ordeni ilə təltif olunmuşdum. Ötən gün isə orden mənə rəsmi olaraq təqdim olundu. Əlbəttə ki, bu cür ordeni almaq, milləti tərəfindən dəyərləndirilmək, Prezident tərəfindən təqdir olunmaq mənim üçün çox önəmlidir. Bildiyiniz kimi, bu vaxta qədər “Tərəqqi” ordeninə layiq görülmüşəm, türk dünyasının elə bir qurumu yoxdur ki, onların ödülünü almayım. Lakin bu qədər iş-gücün arasında, hansı ki, həmin vaxt Qarabağ müharibəsi yenicə bitmişdi, yəni belə bir zamanda Prezidentin mənimlə bağlı qərar qəbul edib, “Şöhrət” ordeninə layiq görməsi çox qürurvericidir. Bu mükafatın ən böyük qürurunu həm də ona görə yaşadım ki, qalib bir xalqın, Qarabağı azad etmiş ordunun Ali Baş Komandanın əlindən aldım. Bu, mənim üçün ikiqat şərəfdir. Artıq öz millətim haqqında danışanda böyük qürurla, başı dik danışacam, çünki millətim həqiqətən qəhrəmandır. 200 il torpaq itkisi ilə üz-üzə qalan Azərbaycan ilk dəfə idi ki, öz torpağını geri qaytarırdı. Əlbəttə ki, bu işin memarı Azərbaycan xalqı, milləti, ordusu və ona rəhbərlik edən Ali Baş Komandan İlham Əliyevdir. Bundan sonra qalib bir millətin qadını, anası kimi fəaliyyətimə davam edəcəm və bunun qüruru bir başqadır. Bunun üçün cənab İlham Əliyevə öz təşəkkürümü bildirirəm.\n- Ötən ilin noyabr ayında 60 illik yubileyiniz oldu. Yəqin ki, postmüharibə dövrünün ilk günlərinə düşdüyü üçün yubileyinizi qeyd etmədiniz. İl ərzində bunu həyata keçirməyi düşünürsünüzmü?\n- Əlbəttə ki, səbəblərdən biri də pandemiya idi. Düşünürəm ki, pandemiya səngiyərsə, ola bilsin ki, yubileyimi qeyd edim. Bildirim ki, bu il həm də cəmiyyətimizin 25 illiyi oldu. Onu türk qurultayı kimi keçirəcəyik. Əgər ortam yaranarsa, həmin vaxt yubileyimi də qeyd edərəm.\n- 60 yaşlı Tənzilə xanım geri boylananda ən çox nəyin acısını, xiffətini çəkir?\n- İndi heç nəyin. Əlbəttə ki, itkilərimiz çox olub, hər birimiz acılar yaşamışıq. Mən torpağı hələ də erməni əsarəti altında olan bölgənin övladıyam. Mənim doğulub-böyüdüyüm İrəvan bölgəsi hələ də Ermənistanın əsarətindədir, babalarımın, atamın, ailəmin məzarlıqları onların ayaqları altındadır. Bu məsələ ilə bağlı hər zaman xiffət çəkirəm və düşünürəm ki, görəsən nə vaxtsa doğulduğum, böyüdüyüm yurdumu bir də görə biləcəyəmmi? Bu ağrı məni çox incidir. Lakin inanın, Qarabağ işğaldan azad olunduqdan sonra həmin ağrılarım bir qədər yüngülləşdi. Çünki bizim ən yaxın tariximizdə yaşadığımız ən ağır acılarla itirdiyimiz torpaq idi Qarabağ. Orada Xocalı faciəsini yaşamışıq. Azərbaycan Prezidenti bu müharibə dövründə dünyaya qarşı mübarizə apardı. Təkcə Ali baş Komandan kimi deyil, həm də tarixçi kimi. Xatırlayırsınızsa, xarici ölkələrdən gələn jurnalistlərə bir tarix dərsi keçirdi. Beləliklə, Qarabağın Azərbaycan olması geriyə dönüb təəssüflənəcək, acı çəkəcək ciddi bir şey buraxmadı.\n- Bu gün ermənilərin azərbaycanlılara qarşı törətdiyi soyqırımları, vəhşilikləri kifayət qədər dünyaya çatdıra bilirikmi?\n- Niyəsə bəzən gördüyümüz işləri çox da dəyərləndirmirik. O mənada ki, çox da gözümüzdə böyütmürük. Deyə bilərəm ki, Azərbaycan diasporu son illərdə çox güclü işlədi. Əgər Azərbaycan diasporu güclü işləməsəydi, dünya ictimaiyyətinin rəyi çox ciddi şəkildə Azərbaycana qarşı dura bilərdi. Müşahidə etdik ki, 44 günlük müharibədə dünya bu məsələyə çox da ciddi reaksiya vermədi, yəni ermənilərin tərəfini saxlayanlar çox olmadı. Əlbəttə ki, bu, həm də Azərbaycan millətinin, diasporunun gördüyü işin nəticəsi idi. Təkcə yəhudi diasporunun Azərbaycanın yanında olması bizim üçün böyük dəstək oldu. Həmçinin qardaş Türkiyənin, Pakistanın yanımızda olması bizə böyük güc oldu.\nBildiyiniz kimi artıq Xocalı faciəsi bir çox ölkələrdə tanınmağa başlayıb və bu davam edir. Lakin Qarabağın azad olunması bizim yaxın tariximizdə, həmçinin 1918-ci ildə daxil olmaqla digər illərdə ermənilərin azərbaycanlılara qarşı törətdiyi soyqırımları unutdurmayacaq. Xocalı soyqırımı isə heç bir zaman unudulmayacaq. Xocalıya ədalət bərpa olunana qədər bu mübarizə davam edəcək.\n- Sizin Azərbaycan və Türkiyə, o cümlədən, türk xalqları arasında mədəni əlaqələrin inkişafındakı xidmətləriniz danılmazdır. Qarşıda hansı tədbir və layihələri planlaşdırırsınız?\n- Belə bir ənənə yaratmışdıq ki, hər il mayın 3-ü Türkçülük Günü kimi qeyd olunurdu. Bunu türk qurultayı kimi keçirirdik və imkan daxilində türk sənət adamlarını, ziyalılarını da ölkəmizə dəvət edirdik. Düşünürük ki, may ayında pandemiya aradan qalxarsa, bu tədbiri yenidən keçirək. Həmçinin fikrim var ki, təxminən payız aylarında 44 günlük Vətən müharibəsinin nəticələrini müzakirə edəcək elmi konfrans təşkil edək".


Dua etməyin 10 qaydası | islamic mənbələri\nDua etməyin 10 qaydası\n“Allaha and olsun ki, mömin bəndə əziz və cəlil olan Allahdan ehtiyacını diləməkdə israr etsə, mütləq ehtiyacı aradan qaldırılar”\nUca Allah, insanı kamalı axtaran fitrətlə yaratmışdır. Beləcə, mütləq kamalın axtarışında olmasını istəmişdir. Kamala çatması üçün də ona ağıl nurunu bəxş etmiş, Peyğəmbərləri və Əhli-beyt imamlarını isə onun yol göstəricisi və nümunəsi etmişdir. Kamala çatmaqda səhv buraxılmaması üçün nümunə olaraq təqdim etdiyi o uca şəxsləri ismətlə təchiz etmişdir. Ta ki, onların sözləri və etdikləri, heç bir səhv şübhəsinə yer olmadan etibarlı kamal yolunu işıqlandırsın.\nKamala çatmağın yeganə yolu isə, ibadətləri yerinə yetirmək və uca Allaha itaət etməkdir. İnsana verilən ağılın müstəqil olaraq ibadətlərin mahiyyətini idrak etməsi və necə ediləcəyini bilməsi mümkün olmadığından, insan, hidayət öndərlərinə müraciət etmə və əskiksiz olaraq onların söz və əməllərini tətbiq etməyi zəruri bilmişdir.Buna görə, ən yaxşı ibadətlərdən biri olan və uca Allah ilə əlaqə yaratmağın ən gözəl yolu duada da günahsız öndərlərin, Rəsulullah (s) və Əhli-beyt İmamlarının üsul və hərəkətinə diqqət olunmalıdır. Bu üsulların bəzisini nəzərinizə çatdırırıq:\n1- Duadan əvvəl Allahı tərifləmək:\nİmam Cəfər Sadiq (ə) belə buyurmuşdur: “Sizlərdən biri hər hansı bir istəkdə olsa (diləyinin reallaşması üçün Allaha dua etdikdə), əvvəl Allahı tərifləməlidir. Çünki Sultandan bir şey istəyən kimsə, əlindən gəldiyi qədər əvvəl ən gözəl sözləri dilə gətirir (sonra istəyini dilə gətirir). ”\nƏhlibeyt İmamları Allahın hüzuruna yönəlib dua etdikdə, duaya Allahı mədh etməklə başlayardılar. Necə ki, İmam Əli (ə) hər cümə axşamı axşam və şaban ayının on beşinci gecəsində oxunması tövsiyə olunan məşhur Kumeyl duasına, uca Allahın geniş rəhmətini və sonsuz gücünü dilə gətirərək başlamışdır. Eyni şəkildə İmam Məhəmməd Baqir (ə) da Simat duasının başlanğıcında Allahı tərifləyərək belə dua etmişdir: “Allahım! Səni əzminlə çağırıram. O ad ki, göylərin qapısının açılması üçün oxunar…” İmam Zeynəlabidin (ə) da Səhifəyi Səccadiyənin beşinci duasına belə başlamışdır: “Ey əzəmətli möcüzələri tükənmək bilməyən uca Allah!…”\n2- Duaya salavatla başlamaq:\nDuaya başlamazdan əvvəl Peyğəmbərə (s) və Əhli-beytinə salavat söyləmək əhəmiyyətlidir. Çünki salavat elə bir duadır ki, hər vaxt uca Allahın dərgahında qəbul olunmuşdur. Salavatla birlikdə edilən dua da qətiliklə qəbul olunacaqdır. Çünki Allah Təala, duanın bir qismini qəbul edib bir qismini qəbul etməkdən pak və ucadır. İmam Cəfər Sadiq (ə) belə buyurmuşdur: “Hər kim əziz və cəlil olan Allahdan ehtiyacını diləmək istəsə, Məhəmməd və Əhli-beytinə salavat göndərməklə başlasın, sonra Allahdan ehtiyacını diləsin, sonunda da Məhəmməd və Əhli-beytinə salavat göndərsin. Çünki əziz və cəlil olan Allah, duanın başını və sonunu qəbul edib ortasını rədd etməkdən daha ucadır. Çünki Məhəmməd və Əhlinə göndərilən salavat, örtülü qalmaz.”\n3- Allahın nemətlərini dilə gətirmək:\nƏhli-beyt İmamları dua etdikdə, istəklərinə uyğun olaraq Allahın nemətlərini sayır, daha sonra istəklərini dilə gətirərdilər. Necə ki, İmam Əli (ə) Kumeyl duasında uca Allahın mənəvi nemətlərini xatırlatmaqda; “Allahım! Nə qədər pisliklərimi gizlətdin! Nə qədər səhvlərdən məni qorudun! Nə qədər layiq olmadığım gözəl tərifləri mənim üçün xalq arasında yaydın!…” buyurmaqdadır. İmam Zeynəlabidin (ə) də Ramazan ayı gecələrində oxunması tövsiyə edilən Əbu Həmzə Sümali duasında belə buyurmuşdur: “Allahım! Bilirəm ki, ümidli olanların istəklərini qarşılamağa hazırsan, narahat olanların halını gözləməkdəsən…”\n4 – Ağlayaraq və yalvararaq dua etmək:\nNecə ki, bir ayədə belə buyrulur: “Rəbbinizə yalvararaq və gizlicə dua edin. ” İmam Cəfər Sadiq (ə) belə buyurur: “Uca Allah, Musaya belə vəhy verib: Mənim hüzurumda dayandığın zaman, möhtac və zəlil kimi dayan.”\nİnsan, həqiqi mənada kasıbdır. Çünki sahib olduğu hər şey Allahındır. Canı, malı, zahiri və bütün nemətlər Allahdandır. Buna görə, insan dua edərkən həqiqətən dilənməkdədir. Necə ki, Allah Elçisi (s) Allaha yalvarar və dua edərkən, yemək istəyən bir səfil və miskin kimi əllərini yuxarı qaldırardı.\n5- Cəm şəkildə dua etmək:\nİslam dinində camaata və birliyə çox böyük əhəmiyyət verilmişdir. Hətta namaz kimi fərdi ibadətlərin belə camaatla qılınmasının daha fəzilətli olduğuna vurğulanmış, savabının qat-qat çox olduğu deyilmişdir. Dua da camaatla edildikdə, qəbul olunmağa daha yaxın olur. Necə ki İmam Cəfər Sadiq (ə) belə buyurmuşdur: “Dörd adam bir araya gəlib hər hansı bir şey haqqında Allaha dua etsələr, mütləq razılıq edildiyi halda ayrılarlar. ” Bu səbəblə İmam Məhəmməd Baqir (ə) hər hansı bir çətinliklə qarşı-qarşıya qaldıqda, evdəki qadın və uşaqları toplayıb, dua edərdi, onlar da amin deyərdilər.\n6- Başqalarına dua etmək:\nİslam elə bir dindir ki, insanlığın fərdi və ictimai bü-tün istiqamətlərini diqqətə alıb. Başqalarına köməkçi olmağı hər şəxsin, hətta hər müsəlmanın əhəmiyyətli vəzifələrindən biri saymışdır. Necə ki Allah Elçisi (s) belə buyurmuşdur: “Hər kim hər səhər müsəlmanların başına gələn çətinliklərə əhəmiyyət verməsə, müsəlman deyil. ”\nBu istiqamətdə Rəsulullah (s) buyurmuşdur ki: “Sizdən biri dua edəndə, hamı üçün dua etsin. Çünki bu dua, razılığa daha yaxındır. Hər kim özünə dua etməmişdən əvvəl qardaşlarından qırx nəfər üçün dua etsə, o dua, həm onlar, həm də özü haqqında müstəcəb olar.” İmam Rza (ə) dua edərkən belə buyurardı: “Allahım! Dünyanın hər yerindəki möminləri bağışla. ”\nİmam Həsən (ə) də anası Hz.Fatimənin (s.ə) ibadətilə əlaqədar belə buyurar: “Bir gecə anam səhərə qədər dua və ibadətlə məşğul idi. Müsəlmanlara və qonşulara dua edir, amma özü üçün əsla dua etmirdi. Səhər olunca anam-dan elə etməsinin səbəbini soruşdum. Buyurdu ki: Əvvəl qonşu, sonra ev əhli.”\n7- Gecə vaxtı dua etmək:\nGecənin qaranlığı ən gözəl fürsətdir dua etmək üçün, uca Allah ilə münacat üçün, ibadət üçün. Xüsusilə bütün gözlərin rahat bir yuxuya getdiyi gecənin yarısı… Necə ki İmam Zeynəlabidin (ə) gecə yarısında, bütün insanların yatdığı saatlarda dua edərdi. İmam Məhəmməd Baqir (ə) də gecə namazından sonra dua edərdi.\n8- Namazlardan sonra dua etmək:\nNamaz, ruhun meracı və qulun Allah ilə əlaqəsidir və əlaqə halında istəyi dilə gətirmək üçün ən gözəl fürsətdir. Bu baxımdan İmam Cəfər Sadiq (ə) namazdan sonra əlini duaya qaldırardı. İmam Zeynəlabidin (ə) də günorta namazından sonra dua edərdi. İmam Cəfər Sadiq (ə) belə buyurur: “Üç vaxtda dualar Allahın nəzərindən kənarda qalmaz: Fərz namazının ardından, yağış yağdığı zaman və yer üzündə Allahın möcüzəsi ortaya çıxdığı zaman. ”\n9- Müqəddəs vaxtlarda dua etmək:\nƏhli-beyt İmamları, duanın qəbul olmasına səbəb olan müqəddəs zaman və saatlara çox əhəmiyyət verərdilər və istəklərini o saatlarda Allahın hüzuruna təqdim edərdilər. Necə ki Əhli-beyt İmamlarından nəql edilən duaların bir çoxu müəyyən bir vaxta xasdır. Məsələn İmam Zeynəlabidin (ə) mübarək Ramazan ayının gecələrində hər gecə namazından sonra Əbu Həmzə Sümali duasını oxuyardı. İmam Musa Kazım (ə) Məbəs Bayramında (Peyğəmbərimizin peyğəmbərliyə seçildiyi gün) dua oxuyardı. İmam Əli (ə) Şaban ayının on beşinci gecəsində səcdə halında Kumeyl duasını oxuyardı.\n10- İsrar etmək:\nDua etmənin bir başqa ədəbi də, davamlı ilahi mövqeyə yönəlmək və istənilən şeyi almaq üçün israr etməkdir. Hədislərdə bu barədə tövsiyə edilmiş, “Əziz və cəlil olan Allahdan ehtiyacını diləyən… duada israr edən qula Allah rəhmət etsin.” buyurulmuşdur. Bir hədisdə də İmam Məhəmməd Baqirdən (ə) belə nəql edirlər: “Allaha and olsun ki mömin bəndə əziz və cəlil olan Allahdan ehtiyacını diləməkdə israr etsə, mütləq ehtiyacı aradan qaldırılar.”\nHamiləlik aylarında oxunan dualar.


10 Dekabr 2019 22:45\nYaponiyada bir məktəbdə dərsə gələ bilməyəcək qədər xəstə olan şagirdlər sinifə robot göndərir.\nMilli.Az Sputnik-ə istinadən xəbər verir ki, paytaxt Tokionun şimalında olan Kasama şəhərindəki Tomobe-Hiqaşi məktəbində 31 oktyabrda həyata keçirilən pilot proqramda, xəstə şagirdlər öz yerlərində iştirak etməsi üçün sinifə robot göndərməyə icazə verilir.\nOri laboratoriyaları tərəfindən hazırlanan və Ori Hime adlandırılan robot, kiçik bir büst ölçüsündə və masa, sıra kimi səthlərdə dayana biləcək formada hazırlanıb. Qanada bənzəyən iki qolu olan robotun başında bir kamera var. Kamera sinifdən anlıq görüntüləri şagirdlərə ötürür.\nRobotun qolları və kamerası bir planşet vasitəsilə uzaqdan idarə oluna bilir. Məsələn robotun başını fərqli istiqamətlərə baxacaq formada nizamlamaq və ona əl yelləmək, işarə etmək və ya alqışlamaq kimi sadə emosional jestləri etdirmək olar.\nŞagirdlər, həmçinin mikrofona danışa bilən və Ori Hime səsi dinamiklər vasitəsilə sinifə çatdıra bilir.\nKanae Sudo adlı 11 yaşlı bir şagird xəstəxanada olanda robotdan elm sərgisində iştirak etmək üçün istifadə etdiyini söyləyib. Asahi Şimbun qəzetinə danışan Kana, belə deyib: "Robotu baxmaq istədiyim yerlərə doğru çevirmək mənə xoş idi".\nMəktəb əvvəllər bunu sabit kameralarla sınamışdı, ancaq mənzərəni idarə edə bilən və robota jest etdirə bilən şagirdlərin daha yaxşı nəticələr əldə etdiyini müşahidə edib.\n"Robotları idarə etmək asandır. Şagirdlər həqiqətən də dərsə qatıldıqlarını hiss edirlər. Bu proqramı daha geniş miqyasda həyata keçirməyi düşünürük", - deyə məktəbin direktor müavini Noboru Taçi bildirib.\n25 Yanvar 23:18 9 134 Nurəddin Mehdixanlının qızının toyundan - FOTO\n00:01 6 497 Günün qoroskopu: Emosional fon sabit deyil, bir çoxları aqressiv davranışa meyllidirlər\n15:39 4 971 Aynişanın nikahı oldu - FOTO\n12:52 4 678 İsmayıllıda qəza zamanı ata, ana və övladı ölüb, 15-ə yaxın yaralı var - YENİLƏNİB - VİDEO - FOTO\n25 Yanvar 23:09 4 330 “Çıxış bağlanıb, övladımın virusa yoluxacağından çox qorxuram”\n07:11 4 176 Qudalar qoşulub qaçdı, TOY TƏXİRƏ DÜŞDÜ\n10:38 3 982 Nazilədən Tolikə: “Keçmişimdən utanmıram” - FOTO\n23 Yanvar 15:29 110 790 Azərbaycanlı müğənni AİLƏLİ KİŞİ İLƏ SEVGİLİDİR - Arvadı xəyanəti tutub - FOTO\n24 Yanvar 09:59 61 477 10 yaşlı oğlanla cinsi əlaqədə olan qız: "Ondan hamilə olacağımı düşünməmişdim" - FOTO\n21 Yanvar 23:05 32 174 Endokrinoloq 2 meyvəni xəstəyə qadağan etdi – Mədəaltı vəzin düşmənidir?\n22 Yanvar 10:46 29 855 Qarnından 5 kilodan çox piy çıxarılan Tolik BU VƏZİYYƏTDƏ EFİRƏ ÇIXDI - FOTO\n25 Yanvar 12:57 28 709 "O burnunu çıxart soxduğun yerdən" - Tolik efirdə Nazilə Səfərlini HƏDƏLƏDİ - YENİLƏNİB - FOTO\n22 Yanvar 12:13 25 745 Qadın polis leytenantı ayaqyolunda serjantla cinsi əlaqədəykən tutuldu - FOTO\n24 Yanvar 15:29 24 091 "Qapını açanda gördüm ki, alt paltarındadır, əlində də masaj üçün yağ var..." - FOTO


14 Şərh Baxış: 12 673\nMilli.Az xəbər verir ki, S.Əhmədova azvision.az-a açıqlamasında bildirib ki, həbsdə olan generalın Tağı Əhmədovun xaricdə mülklərinin və milyonlarla dollar dəyərində sərvətinin olması haqda məhkəmədə səsləndirdiyi fikirlər şər-böhtandır.\n"Bütün bu məlumatlar yalandır və həqiqəti əks etdirmir. Nə qədər şər-böhtan demək olar"-deyə S.Əhmədova vurğulayıb.\nNiyazi · 13 İyul 2017 13:14713\nCepgoz Covdarov artiq cehennemi qapisinin aqzindadi ona gore ozune yoldaw axtarir.Vezifede iwleyenlerin imkani bir qeder cox olmaqi tebiidi.Esas odur ki zeif insanlari incitmeyesen,eksine xeyirxah olasan.Taqi muellim bele xeyirxah wexslerdendir.Hemiwe vicdanli ve sadeliyi ile secilib.\nAsim · 14 İyul 2017 09:4110\nNiye cox olmalidi ay Niyazi bey, sivil onlarin milyonlarinnin icinde senin de haqqin var ki, yeyilib. Dusuncemizi deyismesek hemise bele olacaq\nwerhci · 13 İyul 2017 13:1745\nVezifesi olmayan 1 az pulu olanlarin bele xaricde mali-mulku var onda qalmiw vezifede oluanin hec dexli var??\naea · 13 İyul 2017 13:1841\nniyə də olmasın....od olmayan yerdən tüstü çıxmaz...\n$.$.$. · 13 İyul 2017 13:4213\nbizimkilər belədir də .həmişə bəd ayaqda kim gəldi qoyacaqlar baqaja.insanlar bilməlidir ki haram pulla alınan var dövlətin hec kimə xeyri olmuyub olmuyacaq da, millətin boqazından kəsib özunə var dövlət yıqanlar Allahın qəzəbindən qorxun,əl saxlayın, onduz da öləndə uzaqbaşı 10m. aq kəfənə bukulub basdırılacaqsınız .\n***** · 13 İyul 2017 13:5836\nOlsun de neyi pisdir cinayetkar deyil ki\nMamed · 13 İyul 2017 15:08131\nxalqin malini yemek cinayet deyil ??? once beynine format at\nvuqar · 13 İyul 2017 14:2491\nhec kim soruwmur ki bu adamda bu qeder pul hardan idiki aparib onu verib indide geri istiyir metropolitenin reisi neqeder maaw alir? bu 3 milyon pulu hardan yigib verib axi ?\nDüzsevən · 13 İyul 2017 15:08171\nŞənbə bazar da işləyib, əlavə iş də götürüb,2 ci,3cü smen olan işlərdə işləyib.abeddə peraşki yeyib. beləcə yazıq yığıb də pulları\n****** · 14 İyul 2017 10:1400\nkecen defe demishdi ki, o vaxtki kursla 3 milyon manat ele de cox pul deyildi)))) Mene ele geldi ki, ne vaxtsa dollar 5 qepik olub, menim xeberim olmayib((((((((((((((\nAdsiz · 13 İyul 2017 15:3641\nYeqin ki, deyilenler duzdu, metronun icinde ne qeder obyekt var idi, bunlari hami gorurdu, bunu danmaq olmaz, hamisi da icare haqqi odeyirdi, dovlete hec ne odenmirdi ,elbette Vila da olacaq, xaricde de ,burada da, bahali menziller de olacaq, hele mawinlar da, yalan deyil,\nQAZAXLI · 13 İyul 2017 21:5651\nTAĞI MÜƏLLİM KİŞİ ADAMDIR\nnaza · 14 İyul 2017 09:3800\nHamısı bir bezin qırağıdır. Metroda icazəsiz obyekt açmaq olardı Tağı Əhmədovun icazəsi olmasaydı, heç vaxt.\nnaza · 14 İyul 2017 10:1500\nEle bir adamla ishlemek ferehdi.Duzu duz sözu söz.


Şeytani fikirlərə qalib gəlməyin yolu » Shia.AZ EhliBeyt.Info İslami maarif saytı. I SonUmidTV Media\nAna səhifə » QURANI KƏRIM » Şeytani fikirlərə qalib gəlməyin yolu\nMüəllif :Vusal Tarix : 4-12-2018, 11:46 Bölmə :QURANI KƏRIM 0 Şərhев : 0\nDaim bu fikirdə olsaq, şeytan həmişə bizim əsarətimizdə olar.\nRəvayətlərdə gəlmişdir ki, hər bir iş üçün "Bismillahir-rəhmanir-rəhim” deyin. Yəni yerinə yetirməyi nəzərdə tutduğunuz iş elə olmalıdır ki, ona başladıqda "Allah Sənin adınla başlayıram” demək mümkün olsun.\nBeləliklə, biz heç bir işimizi düşünmədən, onun aqibətini fikirləşmədən yerinə yetirmərik, üstəlik elə işlər edərik ki, onun əvvəlində "İlahi, Sənin adınla başlayıram” deyə bilək. Belə işlər də ya vacibdir, ya da müstəhəb. Biz haram, yaxud kərahətli işləri "Allahın adı ilə başlayıram” deyərək yerinə yetirə bilmərik.\nƏgər bu hazırlığımız olsa və daim bu fikirdə olsaq, şeytan həmişə bizim əsarətimizdə olar.\nQadınların hicabı necə olmalıdır? Çadra geyinmək ...\n“Səlamun ələykum” yerinə “salam” demək ...\nİmam Zaman (ə)-la görüşməyin hansısa bir yolu ...\nŞeytan daim qulağa pıçıldayır ki,övladlarının, ...


Koronavirusla mübarizə haradan başlayır, heç düşünmüsünüzmü?\nKoronavirusla mübarizə təkcə ölkə ərazilərində xüsusi karantin rejiminin elan edilməsindən ibarət deyil. Bu cür düşünənlər varsa, təəssüf ki, yanılırlar. Koronavirusla mübarizədə hər kəs səfərbər olmalıdır. Hər kəs deyəndə insanların fərdi yanaşmaları ilə yanaşı dövlətin bütün zəruri resurslarının hərəkətə keçməsini və tibb sahəsində çalışan elm adamlarının fəaliyyətini nəzərdə tuturam. Bir az da dəqiq desək, mübarizədə elm adamlarının rolu böyük əhəmiyyət kəsb edir.\nMübarizə ilkin yoluxma zəncirinin dəqiq tapılması və onun düzgün araşdırılmasından başlayır. Bu da mübarizə strategiyasının əsasını təşkil edir. Bu artıq elmi və praktik formada da sübut olunub ki, bunun üçün də Almaniyanın bu günə qədər göstərdiyi yüksək səviyyədə olan performansına baxmaq kifayətdir.\nAyrı-ayrı ölkələrdə koronavirusa ilkin yoluxma zəncirinin araşdırılması istiqamətində müəyyən elmi tədqiqatlar aparılıb və bəzi ölkələrdə tədqiqatlar hələ də davam edir. Bəzi tədqiqatlarda Çində ilk yoluxmanın ötən ilin dekabr ayında deyil, daha əvvəl olduğu ehtimalı müzakirə olunur. Digər tərəfdən Fransa alimləri sübut etməyə çalışıblar ki, ölkədə ÜST-nin dediyi vaxtdan da öncə, yəni dekabr ayında artıq COVID-19 xəstəsi olub. Bəs, Azərbaycanda ilkin yoluxmalar nə zaman olub? Bir tərəfdən infeksiyaya ilk yoluxmanın qeydə alındığı ÜST-nin elan etdiyi rəsmi tarixlə üst-üstə düşdüyü bildirilsə də, digər tərəfdən Azərbaycanda virusa ilk yoluxmanın daha öncədən mövcudluğu iddia olunur. Sualın cavabı isə açıq qalıb, çünki dəqiq deyil, ehtimal olunandır, buna görə də sübuta ehtiyacı var.\nBu gün bunu tapmaq hələ ki, gec deyil, amma sabah gec ola bilər və heç kəs hazırkı dövrdə geriyə dönüb ilk yoluxmanı müəyyənləşdirməyin çətin proses olduğunu və ya bunun səhiyyənin adına xələl gətirəcəyini düşünməsin. Bəs bunu bilməklə nə əldə edirik? Təsəvvür edin ki, əgər bizdə ilk yoluxmanın dəqiq zamanı müəyyənləşdirilsə, əhalinin, təxminən, neçə faizinin artıq yoluxduğunu və ölkənin daha neçə faizinin yoluxma təhlükəsi ilə üzləşə biləcəyini model ilə müəyyən etmək olardı. Hesab edirəm ki, bütün bu araşdırmalar və incələmələr ölkənin səhiyyə gücünün potensialını və həyata keçiriləcək zəruri qabaqlayıcı tədbirləri öncədən göstərə bilər. Bununla da səhiyyədə boşluqlar və problemlər bəlli olardı, eləcə də veriləcək iqtisadi və sosial qərarlara daha öncədən zaman qazandırmış olardı. Unutmayaq ki, əgər virus ölkələrdə rəsmi qeydə alındığı zamanlardan daha əvvəllər yayılıbsa, bu da o deməkdir ki, müxtəlif başqa xəstəliklər adı altında xeyli sayda insanın elə məhz COVID-19 virusundan ölməsi də mümkündür. İndi necə düşünürsünüz, Azərbaycanın təxminın neçə faizi virusa yoluxub və neçə faizinin yoluxma ehtimalı var? Dəqiq neçə adam COVID-19 virusundan dünyasını dəyişib? Bu sualın da cavabı açıq qalıb, çünki dəqiq deyil, ehtimal olunandır, sübuta ehtiyacı var.\nBütün dünyada mübarizə strategiyasının əsas məqsədlərdən biri də bilirsinizmi nədir? R0 yoluxma əmsalını dəqiq bilmək və səhiyyə sistemlərinin göstərə biləcəyi xidmətə görə ölkəyə uyğun R0 əmsalını bəlli edərək ona çatmağı məqsəd tutmaqdır. COVID-19 virusunda R0 əmsalını 1-in altına salmaq bütün ölkələrdə bir məqsəd olmağı elmi olaraq da sübut edilib. Əgər bu gün Azərbaycanda yoluxma əmsalı birin altındadırsa, demək ümumi vəziyyət çox yaxşıdır. Əgər yoluxma əmsalı 1-in üzərindədirsə və yoluxma sayı da çoxdursa, bu zaman həyəcan təbili çalmaq lazımdır və zaman keçdikcə yoluxma əmsalının necə dəyişdiyinə baxılıb ümumi vəziyyətə qiymət verilməlidir. Azərbaycanda R0 yoluxma əmsalı neçədir? Təəssüflər olsun ki, bu sualın da cavabı açıq qalıb, çünki dəqiq deyil, ehtimal olunandır, sübuta ehtiyacı var...\nUnutmamalıyıq ki, cavabı açıq qalan suallar birdən olmasa da zamanla inamı öldürür. İnamın öldüyü zaman çərçivəsi isə pandemiyanın pik nöqtəsinə rast gələrsə, bu həmin insanların nəinki özlərinin eləcə də əzizlərinin həyatı bahasına başa gələ bilər. Özünü dərk edən insan da bilir ki, inam qələbənin yarısı yox, elə hamısıdır! Qalib olmaq istəyiriksə, inandırmalıyıq, nəyin bahasına olursa olsun yox, elə məhz cavabı açıq qalan sualların cavabı ilə inandırmalıyıq!\n11:20 30 İyun 2020


2021-ci ildə karyerasını bitirən futbolçular – İstiqlal.az\nAna Səhifə/İdman/2021-ci ildə karyerasını bitirən futbolçular\n2021-ci ildə karyerasını bitirən futbolçular\n10 Avqust 2021 21:09\n2020/21 mövsümünün ardından çox sayda futbolçu karyerasını bitirdiyini açıqlayıb.\nApasport.az saytının məlumatına görə, Azərbaycan Premyer Liqasında çıxış edən oyunçulardan Rasim Ramaldanov bu addımı ataraq, “Qəbələ”də məşqçiliyə başlayıb.\nDünya futbolunda isə bir neçə tanınmış sima karyerasını bitirmək qərarına gəlib. Həmin oyunçuları təqdim edirik.\nUeyn RuniÖtən mövsüm “Derbi”nin heyətində 10 oyunda 1 qol vuran İngiltərə millisinin sabiq hücumçusu Filip Kokunun gedişindən sonra müvəqqəti baş məşqçi vəzifəsini icra etdi. Bu ilin yanvarında isə 36 yaşında baş məşqçi kimi “Derbi” ilə 2,5 illik müqavilə imzadı.\nSami XediraFevralda “Herta”nın yolunu tutan almaniyalı 9 oyunda 2 məhsuldar ötürmə ilə yadda qaldı. 34 yaşlı almaniyalı mövsümün sonunda da karyerasını bitirdiyini açıqladı.\nAryen Robben2018/19 mövsümünün sonunda “Bavariya”dan təqaüdə çıxan Robben ötən mövsümün əvvəlində karyerasını bərpa etdi və “Qroningen”lə anlaşdı. Ancaq zədələr səbəbindən cəmi 7 oyunda iştirak edə bildi. Niderlandlı bu yay ikinci dəfə futbolla vidalaşdığını bəyan etdi.\nAntonio Valensiya10 il “Mançester Yunayted”in şərəfini qoruyan və kapitanlığa qədər yüksələn ekvadorlu futbolçunun son klubu Meksika təmsilçisi “Keretaro” oldu. 36 yaşlı cinah oyunçusu bədəninin onu buna vadar etdiyini açıqladı.\nYohan Kabayİngiltərə Premyer Liqasında uzun müddət çıxış edən fransalı yarımmüdafiəçi 2019/20 mövsümünün sonunda “Sent-Etyenn”dən ayrılaraq klubsuz qaldı və yalnız bu ilin əvvəlində karyerasını bitirmək qərarına gəldiyini bildirdi.\nVedran Çorluka2012-ci ildən Moskva “Lokomotiv”inin şərəfini qoruyan xorvatiyalı bu il futboldan getdi. 35 yaşlı müdafiəçi karyerasını bitirən kimi AVRO-2020-də Xorvatiya millisində köməkçi-məşqçi funksiyasını icra etdi.\nLars Bender – Sven Bender“Bayer”də çıxış edən Bender qardaşları cəmi 31 yaşda futboldan getmək qərarına gəldilər. Onlar bu addımı səhhətləri və ailələri üçün atdıqlarını bildiriblər.\nBir doza vaksinin iki nəfərə vurulurmu?\nLionel Messinin PSJ-yə keçidi rəsmiləşib


Məktəblərə minlərlə Domestos ianəsi! - VİDEO\nMəktəblərə minlərlə Domestos ianəsi! - VİDEO\nUnilever şirkətinin dünyaca məşhur təmizləyici məhsulu Domestos Azərbaycanda "Domestos Məktəb Kampaniyası" adlı qlobal sosial layihə həyata keçir. Layihənin əsas məqsədi Azərbaycandakı orta məktəb tualetlərində gigiyena ilə bağlı məlumatlılığı artırmaqdır.\nBu layihə çərçivəsində Domestos məktəb tualetlərini tamamilə yeniləyir, təhsil müəssisələrinə Domestos məhsulları ianə edilir, şagird və təmizlik işçiləri üçün gigiyena təlimləri keçirilir.\nŞeş-qoşa atıb, aldığınız məhsulu pulsuz aparın McDonald’s 20 il Azərbaycanda Unibank daxili innovasiyalara dəstək vermək məqsədi ilə 1 milyon dollar vəsait ayırır- Müsahibə Azərbaycan və Türkiyə arasındakı yeni hava dəhlizi “Dostluq dəhlizi” adlandırılıb - VİDEO “Dubai Air Show 2019” sərgisində “Azərbaycan Hava Yolları” bir sıra önəmli razılaşmalara imza atıb - FOTO


Ermənistan günün sonunda hücuma keçə bilər - Qarabağda TƏXRİBAT HAZIRLIĞI -\nErmənistan günün sonunda hücuma keçə bilər - Qarabağda TƏXRİBAT HAZIRLIĞI\nBu gün Azərbaycanın işğal edilmiş Dağlıq Qarabağ bölgəsində ermənilərin yaratdığı qondarma “DQR” rejiminin “prezidenti” Bako Saakyanın “andiçmə mərasimi” keçirilir.\nTarix: 07-09-2017 16:19\nErmənistan mediası xəbər verir ki, yeni “konstitusiyaya” görə qondarma rejimin “parlamenti” tərəfindən seçilən Bako Saakyan 2020-ci ilə qədər keçid dövrünün “prezidenti” olacaq. 2020-ci ildən sonra ümumi seçkilər keçiriləcək. Lakin Bako Saakyanın hakimiyyətini 2030-cu ilə qədər davam etdirəcəyi də deyilir.\nBu, Ermənistan prezidenti Serj Sarkisyanın rəhbərlik etdiyi “Qarabağ klanı”nın planıdır. Sarkisyan gələn il prezident səlahiyyətlərini təhvil verəcək, lakin onun ölkəyə nəzarəti əlində saxlamaq üçün Milli Təhlükəsizlik Şurasının rəhbəri olacağı deyilir. İşğal olunmuş Dağlıq Qarabağda qondarma rejimin möhkəmlənməsinə hesablanmış addımlar isə ümumilikdə “Qarabağ klanı”nın Qarabağ kartından istifadə edərək, Ermənistanda hökmranlığı davam etdirməsi planının əsas hissəsidir. Burada həm də Ermənistanın işğalçı rejiminin Azərbaycan torpaqlarını 2030-cu ilə qədər işğalda saxlamaq niyyəti də açıq görünür. Lakin Azərbaycan buna imkan verəcəkmi? Yaranmış situasiya və Azərbaycan Ordusunun zərbələri işğalçıların arzularının baş tutmayacağına əminlik yaradır.\nDigər tərəfdən, bu gün “inauqurasiya” mərasimindən sonra erməni hərbi birləşmələrinin cəbhədə yeni təxribata əl atacağı da istisna deyil. Çünki Ermənistanda Bako Saakyanın “prezidentliyi”nə qarşı çıxanlar var, xüsusilə millətçi daşnaklar bunu qəbul etmək istəmir. Sarkisyanın komandası isə “DQR”-də “prezidentlik institutunun” gücləndirilməsini müharibə vəziyyəti və Azərbaycanla döyüşə hazırlıqla əsaslandırırlar. Ehtimal ki, Sarkisyan hakimiyyəti bu “arqumenti” sübut etmək üçün günün sonunda təxribata əl ata bilər.


Diyet 6 yaprak: hər gün menyusu - Diyetlər - 2020\nDiyet 6 ləçəklər: əsas prinsiplər\n6 yapraklı pəhriz 6 dövrə daxildir - günlər, hər biri öz menyusuna malikdir. Tariflər fərqli ola bilər, amma dövründəki əsas məhsullar eyni olmalıdır.\nİlk gün - balıq. Bu dövrdə hər hansı bir balıq yeyə bilərsiniz. Haşlanmış balıq, pəhriz balığının şorbası və menyuda buxarda balıqlar daxil olun.\nİkinci gün - tərəvəz. Bu təzə və ya buxarda hazırlanmış tərəvəzlərdir. Pəhrizdə təravətli yerkökü, kələm salatı, kartofu püresi daxil etməkdir.\nÜçüncü gün toyuqdur. Bu gün, qaynadılmış şəklində toyuq yemək lazımdır. Bu gün toyuq suyu yeyin\nDördüncü gün taxıl məhsulları təklif edir. Bu gün, püresi yemək lazımdır.\nBeşinci gün kələm və pendir məhsulları təqdim edir.\nNəhayət, altıncı gündür Pəhrizin yaradıcısı müxtəlif meyvələrlə məhdudlaşır.\nDiyetisyen özü istehlak etdiyi qida miqdarı ilə bağlı dəqiq bir çərçivə qoymasa da, çox qəribə olmamaq tövsiyə olunur. Balıq, pendir məhsulları və toyuq üçün maksimum 0,5 kq, tərəvəz və meyvələr isə 1,5 kq-a qədər tüketilmelidir.\nBundan əlavə, bu diyetə riayət edərkən təqib edilməli olan vacib qaydaları xatırlamaq lazımdır. Beləliklə, gündə bu günü nəzərdə tutulan yalnız bir məhsulu istifadə etməlisiniz və diyetisyen tərəfindən təklif olunan ardıcıllığı pozmaq olmaz. Kiçik porsiyalarda yemək və yeməklər arasında kifayət qədər maye içmək lazımdır. Əlbəttə ki, yüksək kalorili və qəsdən zərərli məhsullardan imtina edilməlidir.\nBu pəhrizlə yanaşı, müəyyən yerlərdə artıq çəki qurtarmaq üçün kifayət qədər miqdarda içməli suyun aradan qaldırılması üçün fiziki məşqlər etməlisiniz. Bir gün ən azı 2 litr su içmək lazımdır.\nCopyright 2020 \_ none \_ Diyet 6 yaprak: hər gün menyusu


İnfiniti Red Bull Racing - RB10 (video) | Formula1 Azərbaycanda\nİnfiniti Red Bull Racing – RB10 (video)\nÇempion komanda yeni maşınını çox sadə təqdim edib. Əgər keçən il komandanın təqdimat mərasimi bazada baş tutmuşdusa, bu dəfə komanda […]\n09 Yanvar 2014, 18:13\nÇempion komanda yeni maşınını çox sadə təqdim edib. Əgər keçən il komandanın təqdimat mərasimi bazada baş tutmuşdusa, bu dəfə komanda jurnaslitləri ilk test gününün əvvəlində qısa mərasimə toplayıb – yerli vaxtla saat 08:40-da Sebastyan Fettel və Daniel Rikkardo yeni RB10-un üzərindən pərdəni çəkiblər.\nYeni RB10 ənənəvi rəng çalarlarını saxlayıb, əsas diqqət isə maşının burun hissəsinə yönəlmişdi – bir çox komandalarda maşının bu hissəsi ciddi fərqlənir. Red Bull-un variantı daha ənənəvi görünür – RB10-un burun elementi üçbucaq formasındadır, həm də onun əsl forması rənglər vasitəsilə bacarıqla gizlədilib.\nKristian Horner, komandanın başçısı: “Bu il hər şey sıfırdan başlayır – bu isə konstruktorlar üçün əla çağırışdır. Əsas çətinlikllər yeni motorla bağlı idi, amma biz bu məsələni tamamilə motor təchizatçımıza həvalə etmişik – əminəm ki, Renault şirkətinin hazırladığı motorlar bizim maşında rəqiblərimizin motorlarına uduzmayacaq.\nBu il yarışların xarakteri də dəyişəcək – yanacağa qənaət etmək çox vacib olacaq, strategiyanın əhəmiyyəti artacaq, bunlar isə komanda və sürücülər üçün yeni sınaq olacaq. Bir neçə yarış lazım olacaq ki, hər şey yoluna düşsün, komandalar isə optimal strategiya qurmağa öyrəşəcəklər. Çox güman ki, 4-5 mərhələdən sonra müəyyən şablon formalaşacaq.\nKomandada əla atmpsfer hökm sürür. Son illər biz mütəmadi olaraq uğur qazanmışıq və bu uğuru davam etdirməyə köklənmişik. Komanda tarixində ən gərgin fasiləni arxada qoyduq, indi isə mövsümöncəsi testlərə tam hazırıq.”\nƏdrian Nyui, texniki departamentin başçısı: “Əlbəttə, yeni motorlara keçid həmişə ciddi çağırışdır. Güc qurğusunu maşına inteqrə etmək çox çətin oldu. Şübhəsiz, 1980-ci illərin sonunda turbomotorların qadağasından sonra ən ciddi motor reqlamenti ilə rastalşdıq. Belə bir keçiddə həlledici rol Renault-nun üzərinə düşdü, biz isə onların hazırladıqları motoru maksimum effektiv yolla şassiyə inteqrə etdik.\nYeni reqlament burun elementinin fərqli konfiqurasiyasını diktə edir. Guya təhlükəsizlik baxımından belə edilir. Amma əslində bu mübahisəli məsələdir, istənilən halda, biz federasiya ilə razılaşmalıyıq. Yeni reqlament yan profilin də maksimum hündürlüyünü tələb edir: faktiki olaraq maşında iki burun alınır – əsas hissə və “yanan lampa” hissəsi. Mən düşünürəm ki, bu çox eybəcərdir. Mənim üçün Formula1 maşınının estetikası da önəmlidir.”\nSebastyan Fettel: “Yeni motorlara keçid bütün komandalar üçün ciddi çağırışdır. Əvvəllər biz həmişə bilirdik ki, maşından nə istəyirik və mövsümdən nə gözləyirik, amma indi vəziyyət fərqlidir, ona görə də nəyisə proqnozlaşdırmaq olduqca çətindir. İndi bizim üçün əsas vəzifə maşını test etmək, onun davranışını başa düşmək, onun hazırkı vəziyyətini düzgün qiymətləndirməkdir. Hələlik biz heç nə bilmirik, amma başa düşdükdən sonra necə güclü maşına sahibik, biz son dörd ildə çıxış etdiyimiz səviyyəyə qalxacayıq.”\nDaniel Rikkardo: “Düşünürəm ki, qarşıda bizi çox çətin və çox maraqlı bir mövsüm gözləyir, amma bu mövsümüm həm mən, həm də azarkeşlər səbirsizliklə gözləyirik. Mən karyeramda çox ciddi bir addım atmışam, amma bütün qaydalardakı dəyişiklikləri nəzərə alsaq, həm mən, həm də komanda yeni şeylər öyrənməliyik. Bizim hamımızın qarşısında çətin vəzifələr durur. Əminəm ki, mövsümün sonunda biz uğurlu nəticələrə imza atacayıq.”\nRed Bull, Sebastian Vettel, Renault, Christian Horner, Adrian Newey, ABC, The Sun\n29, İyun - 07:5512361\n29, İyun - 15:3410821\n30, İyun - 10:408143\n12, İyul - 08:1119185\n15, May - 06:158899\n23, Mart - 15:005256\nS.Fettel: “Zəhmətimizin meyvəsini toplayırıq”\nS.Fettel Mercedes iddialarına gülüb